同李端臣遊薦福寺禪院
作者：劉弇
朝代：宋

paragraphs: 相期采真游，驟得青蓮界。
戴公舊棲隠，締構化祇裓。
古老張祖乘，參兒走巾瓶。
百年沸魚鼓，牡□聯青冥。
白門三面水，天末蘋風起。
衣重褰濕雲，苔幽凉屐齒。
南來雙舂鋤，乾雪點晴湖。
憐渠足閑淡，怳欲與之俱。
蟹眼課谷汲，分餉雲腴泣。
落日轉金繩，林暝歸鳥急。
束身事幽討，稅駕苦不早。
及茲一囅然，微君孰顛倒。